recursal/SuperWikiNEXT-32B huggingface dataset:
**திருவரங்கத் திருவாயிரம்** **வண்ணச்சரபம் தண்டபாணி சுவாமி**களால் இயற்றப்பட்ட ஒரு நூல். திருவரங்கம், காவிரி கொள்ளிடத்திற்கு இடையிலான வைணவத் திருத்தலம். இங்கு கோயில் கொண்ட இறைவனைப் பற்றிப் பாடப்பெற்ற நூல் இதுவாகும்.

தலங்கள் பற்றியும் கடவுளர் பற்றியும் ஆயிரம் என்னும் பெயரிலான நூல்கள் வண்ணச்சரபம் தண்டபாணி சுவாமிகளால் பல இயற்றப்பட்டுள்ளன. தலங்கள் பற்றிச் சுவாமிகள் பாடியனவாகத் தில்லைத் திருவாயிரம், பழனித் திருவாயிரம், திருவரங்கத் திருவாயிரம் ஆகியன கிடைக்கின்றன. கடவுளர் பற்றி இவர் பாடியனவாகக் கணபதி ஆயிரம், சக்தி ஆயிரம், முருகன் ஆயிரம், சிவபெருமான் ஆயிரம், திருமால் ஆயிரம், ஞாயிறு ஆயிரம் ஆகியன கிடைக்கின்றன. தலஞ்சார் ஆயிரமாக திருவரங்கத் திருவாயிரம் அமைந்துள்ளது. 

சிற்றிலக்கிய வகைகளும் யாப்பு வகைகளும் கலந்து அமைந்த தொகுப்பாகிய ஆயிரம் என்னும் இலக்கிய வகையாக இதனைக் கருதலாம்.

வெண்பாவந்தாதி, சீரங்க நாராயண சதகம், பசுக்காப்பு மாலை, காட்சிப்பத்து போன்ற இலக்கிய வகைமைகள் பல இந்நூலில் உள்ளன.

மேற்கோள்
--------

1. ↑  Vannacharabam Thandapani Swamigal. *Thiruvaranga Thiruvayiram*.
2. ↑  "தண்டபாணி சுவாமிகள் 10" (in ta). 2015-11-28. .
சக்கரியா தாமஸ்
**சக்கரியா தாமஸ்** (31 மார்ச் 1943 - 18 மார்ச் 2021) இந்தியாவின் கேரளா மாநிலத்தை சேர்ந்த ஒரு அரசியல்வாதியாவார்.  கேரள காங்கிரஸின் மூத்த தலைவராணா இவர், பிரிக்கப்படாத கேரள காங்கிரஸின் பொதுச் செயலாளராகவும், துணைத் தலைவராகவும் பணியாற்றியுள்ளார். 1977-1984 ஆண்டுகளில் கேரளாவின் கோட்டயத்திலிருந்து மக்களவையின் உறுப்பினராகவும் தேர்ந்தெடுக்கப்பட்டு பொதுச்சேவை புரிந்துள்ளார்.. அவர் ஆம் ஆண்டு முதல் கேரள காங்கிரஸ் (சக்கரியா தாமஸ்) என்ற பிரிவு குழுவின் தலைவராக இருந்துள்ளார்.

வரலாறு
------

சக்கரியா தாமஸ், கேரள காங்கிரஸின் பல பிரிவுகளில் ஒன்றான, கேரள காங்கிரஸின் (சக்கரியா தாமஸ்) தலைவராக இருந்து, கொத்தமங்கலம், கடுதுருத்தி ஆகிய தொகுதிகளில் போட்டியிட்டுள்ளார். மேலும் இவர் இந்தியாவின் 6வது மற்றும் 7வது மக்களவையில் உறுப்பினராக இருந்து கேரளாவின் கோட்டயம் தொகுதியை 1977 முதல் 1984 வரை பதவியில் இருந்து பிரதிநிதித்துவப்படுத்தியுள்ளார். கொரோனா நோயில்  இருந்து மீண்டாலும், அதைத் தொடர்ந்த கல்லீரல் மற்றும் சுவாச மண்டலம் பிரச்சனைகள் காரணமாக அவைகள் பாதிக்கப்பட்டு நிமோனியா ஏற்பட்டதைத் தொடர்ந்து அவர் 18 மார்ச் 2021 அன்று கொச்சியில் இறந்தார்.

தனிப்பட்ட வாழ்க்கை
------------------

கேடி சக்கரியா மற்றும் அச்சம்மா ஆகியோரின் மகனான, சக்கரியா தாமசுக்கு, லலிதா என்ற மனைவியும் நிர்மலா, அனிதா, லதா ஆகிய மூன்று மகள்களும், சகரியா என்ற மகனும் உள்ளனர். இவர் திருவிதாங்கூர் சுகர்ஸ் மற்றும் கேரள மாநில தொழில்துறை மற்றும் நிறுவனங்களின் தலைவராகவும் பணியாற்றியுள்ளார்.

மேற்கோள்கள்
-----------
**கோடை விடுமுறை** (summer vacation) அல்லது **கோடை விடுமுறை** என்பது பள்ளி ஆண்டுக்கும் பள்ளிக் கல்வியாண்டிற்கும் இடையிலான கோடையில் ஏற்படும் பள்ளி விடுமுறையினைக் குறிக்கிறது. மாணவர்கள் இரண்டு வாரங்கள் முதல் மூன்றரை மாதங்கள் வரை விடுமுறையில் இருப்பார்கள். நாடு மற்றும் மாவட்டத்தைப் பொறுத்து, ஊழியர்கள் பகுதியாகவோ அல்லது முழுமையாக இதில் இருந்து விலக்கப்படலாம்.

எசுப்பானியா, போர்த்துகல், அயர்லாந்து குடியரசு, இத்தாலி, கிரேக்கம், சியயா, லித்துவேனியா, லாத்வியா,லெபனான்,உருமேனியா மற்றும் ரஷ்யாவில், கோடை விடுமுறை என்பது பொதுவாக மூன்று மாதங்கள் ஆகும், ஆத்திரேலியா, பிரேசில்,ஐக்கிய இராச்சியம், பாக்கித்தான், வங்காளதேசம், இந்தியா, டென்மார்க், நெதர்லாந்து, ஜெர்மனி மற்றும் மெக்சிக்கோஆகிய நாடுகளில் இரண்டு முதல் ஆறு வாரங்கள் (சில நேரங்களில் 3 மாதங்கள்) கோடை விடுமுறை விடப்படுகிறது. .

நாடு வாரியாக
------------

### ஆசியா

#### இந்தியா

இந்தியாவில், கோடை விடுமுறையானது சுமார் 1 மாதம் வரை நீடிக்கும், அதற்கான நாட்களை அரசாங்கம் தீர்மானிக்கிறது. வழக்கமான கோடை விடுமுறை மார்ச் மாத இறுதியில் இருந்து சூன் தொடக்கத்தில் இருக்கும்.

மேலும் பார்க்கவும்
------------------

* 
* பள்ளி விடுமுறை
* கல்விப் பருவம்

சான்றுகள்
---------
**வவிலாலா கோபாலகிருட்டிணய்யா**  1950 ஆம் ஆண்டு முதல் 1960 ஆம் ஆண்டு வரை சட்டமன்ற உறுப்பினராக இருந்தார். மத ரீதியாக காந்திய தத்துவத்தைப் பின்பற்றினார். இவர் 1906 ஆம் ஆண்டு பிறந்து 2003 ஆம் ஆண்டு ஏப்ரல் மாதம் 29 ஆம் தேதி இறந்தார்.

சுயசரிதை
--------

1906 ஆம் ஆண்டு ஆந்திரா மாநிலத்தின் குண்டூர் மாவட்டத்தில் உள்ள சட்டெனப் பள்ளியில் பிறந்த இவர், பத்திரிகையாளராக தனது வாழ்க்கையைத் தொடங்கினார். பிறகு சுதந்திரப் போராட்டத்தில் ஈடுபட்டார். சுதந்திரத்திற்குப் பிறகு, அவர் 1952 ஆம் ஆண்டு சென்னை மாகாண சட்டமன்றத்திற்கும், 1955 ஆம் ஆண்டு ஆந்திர மாநில சட்டமன்றத்திற்கும், 1962 மற்றும் 1967 ஆம் ஆண்டுகளில் ஆந்திரப் பிரதேச சட்டமன்றத்திற்கும் சட்டெனப்பள்ளி தொகுதியிலிருந்து தேர்ந்தெடுக்கப்பட்டார். நான்கு முறையும், இவர் பிரிக்கப்படாத இந்திய பொதுவுடைமை கட்சியின் ஆதரவுடன் சுயேச்சையாக தேர்ந்தெடுக்கப்பட்டார். ஆந்திரப் பிரதேசத்தில் உள்ள கூட்டுறவு இயக்கம் மற்றும் நூலக இயக்கத்துடன் தொடர்புடையவர்.

இவரது நீண்ட அரசியல் வாழ்க்கையில், வவிலாலா 1950 ஆம் ஆண்டுகளின் நடுப்பகுதியில் ஆந்திர பிரதேசம் அமைப்பதற்கான விசாலந்திரா இயக்கம், குண்டூரில் நடந்த நந்திகொண்டா திட்ட போராட்டம் மற்றும் விவசாயிகள் போராட்டங்கள் உட்பட மாநிலத்தில் கிட்டத்தட்ட அனைத்து முக்கிய போராட்டங்களிலும் பங்கேற்றார். 1990 ஆம் ஆண்டுகளில் ஆந்திர மாநிலத்தில் நடந்த அரக்கு எதிர்ப்பு போராட்டம் மற்றும் பூரண மதுவிலக்கு இயக்கத்திலும் பங்கேற்றார். 1997 ஆம் ஆண்டு இந்திய நாட்டில் தயாரிக்கப்பட்ட வெளிநாட்டு மதுபானங்கள் மீதான தடை தளர்த்தப்படுவதற்கு முன்பு, மாநில அளவிலான முழுத் தடைக்கான அமலாக்கக் குழுவின் தலைவராக இருந்தார்.

ஆந்திர மாநில அலுவல் மொழி ஆணையத்தின் தலைவராகவும் இருந்தார். ஆந்திரப் பல்கலைக்கழகம் அவருக்கு கலாபிரபூர்ணா விருது வழங்கிக் கௌரவித்தது. மத்திய அரசு இவருக்கு பத்ம பூசன் பட்டத்தையும் வழங்கி கவுரவித்தது.

விருதுகள்
---------

* கலாபிரபூர்ணா (கௌரவ டாக்டர் பட்டம்), ஆந்திரா பல்கலைக்கழகம்
* 1992 ஆம் ஆண்டு: பத்ம பூசன், மத்திய அரசு

மேற்கோள்கள்
-----------

1. ↑  "Freedom fighter Vavilala is dead". .
2. ↑  "Padma Awards". Ministry of Home Affairs, Government of India. 2015. .

வெளி இணைப்புகள்
---------------

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* ஜெர்மனி
* United States

 |

வார்ப்புரு:PadmaBhushanAwardRecipients 1990–99
***வரலாற்றில் அறிவியல்*** *(Science in History)* என்பது அறிவியலாளரும் வரலாற்றாசிரியரும் ஆன ஜான் டெசுமாண்டு பெர்னலின் நான்கு தொகுதிகளாக அமைந்த, 1954 இல் வெளியிடப்பட்ட அறிவியல் வரலாற்று நூலாகும். இது தான் வரலாற்றின் நெடுகிலும் நிலவிய அறிவியலும் சமூகமும் பற்றிய இருபுற ஊடாட்ட உறவுகளைச் சுருக்கமாகவும் தெளிவாகவும் விளக்குவதற்கு முயன்ற முதல் நூலாகும். இந்நூல் முதன்முதலாக ஜேம்சு வாட்சு எனும் பெயெர்பெற்ற அறிவியலாளரால் இலண்டனில் வெளியிடப்பட்டது. இந்நுல் 1969 ஆம் ஆண்டிற்குள் மூன்று பதிப்புகளைக் கண்டது. இது 1971 இல் மசாசூசட் தொழில்நுட்ப நிறுவனத்தால் திருத்திய மறுபதிப்பாக வெளியிடப்பட்டதோடு தொடர்ந்து அச்சிடப்பட்டு வருகிறது.

இந்நூல் இடைக்காலக் கட்டத்தில் கிறித்துவ வரலாறு தட்டைப் புவி எனும் அறிவியலுக்கு முந்தைய தவறான கண்ணோட்டத்துக்கு வந்துவிட்ட தகவலைத் தருகிறது. இதைச் சில புத்தியல் வரலாறியலாளர்கள் மறுத்துள்ளனர்:

"இடைக்காலத்தில் தட்டைப் புவி, படிகநிலை வான்கோளங்கள் எனும் அறிவியலுக்கு முந்தைய தவறான கண்ணோட்டங்கள் மீண்டன, இக்காட்சி மரப்பொறிப்பு ஒன்றில் செதுக்கப்பட்டுள்ளது. பதினாறாம் நூற்றாண்டு." - *வரலாற்றில் அறிவியல்*, தொகுதி 1, அறிவியலின் எழுச்சி.

தொகுதிகள்
---------

* தொகுதி 1, *அறிவியலின் எழுச்சி*, ISBN 0-262-52020-6
* தொகுதி 2, *அறிவியல், தொழில்நுட்பப் புரட்சி*, ISBN 0-262-52021-4
* தொகுதி 3, *நம் கால இயற்கை அறிவியல் புலங்கள்*, ISBN 0-262-52082-6
* தொகுதி 4, *சமூக அறிவியல் புலங்கள்: முடிவுரை*, ISBN 0-262-52023-0

வெளி இணைப்புகள்
---------------

* Kerry Magruder blog: Is this a medieval flat-earth woodcut? பரணிடப்பட்டது 2020-02-15 at the வந்தவழி இயந்திரம்
**இந்தியச் சிறுதானிய ஆராய்ச்சி நிறுவனம்** (*Indian Institute of Millets Research*) என்பது தெலங்காணாவில் ஐதராபாத்து நகரில் உள்ள இராஜேந்திரநகரில் அமைந்துள்ள சோளம் மற்றும் பிற சிறுதானியங்களில் அடிப்படை மற்றும் மூலோபாய ஆராய்ச்சியில் ஈடுபட்டுள்ள ஒரு விவசாய ஆராய்ச்சி நிறுவனம் ஆகும். இந்நிறுவனம் இந்திய வேளாண் ஆராய்ச்சிக் கழகத்தின் கீழ் செயல்படுகிறது. இது தினை இனப்பெருக்கம், மேம்பாடு, நோயியல் மற்றும் மதிப்புக் கூட்டல் பற்றிய விவசாய ஆராய்ச்சிகளை நடத்துகிறது. இந்தியச் சிறுதானிய ஆய்வு நிறுவனம், சோளம் மீதான அகில இந்திய ஒருங்கிணைந்த ஆராய்ச்சித் திட்டங்கள் மூலம் தேசிய அளவில் சோள ஆராய்ச்சியை ஒருங்கிணைத்து மேம்படுத்துவதுடன் பல்வேறு தேசிய மற்றும் பன்னாட்டு நிறுவனங்களுடன் ஆய்வுத் தொடர்பைக் கொண்டுள்ளது.

வரலாறு
------

இந்தியச் சிறுதானிய ஆய்வு நிறுவனம் 1958ஆம் ஆண்டு முதன்முதலில் பருத்தி, எண்ணெய் வித்துக்கள் மற்றும் தினைகள் மீதான தீவிர ஆராய்ச்சிக்கான திட்டத்தின் கீழ் நிறுவப்பட்டது. சோளம், ஆமணக்கு, நிலக்கடலை, துவரை மற்றும் பருத்தி போன்ற முக்கியமான உலர்நில பயிர்கள் மற்றும் பயிர் முறைகள் குறித்த ஆராய்ச்சியில் ஈடுபட்டது. சோளம் சார்ந்த பயிர் முறைகள். இந்த நிறுவனம் 2014-ல் தற்போதைய சிறுதானிய ஆராய்ச்சி நிறுவனமாகத் தரம் உயர்த்தப்பட்டது.

கட்டாய பயிர்கள்
---------------

 மதிப்பு கூட்டல் ஆய்வகம்
இந்நிறுவனம் மரபுசார் மற்றும் உயிரி தொழில்நுட்ப முறைகளைப் பயன்படுத்திப் பயிர் மேம்பாட்டு ஆராய்ச்சிகளை சோளம், கம்பு, கேழ்வரகு, தினை, சாமை, குதிரைவாலி, வரகு மற்றும் கருவரகு முதலிய சிறுதானியங்களில் மேற்கொண்டு வருகின்றது.

மேலும் பார்க்கவும்
------------------

* இந்திய தொழில்நுட்ப நிறுவனங்கள்

மேற்கோள்கள்
-----------

1. ↑  ":: Indian Institute Of Millets Research(IIMR) ::". .
2. ↑  "History of Agricultural Research in India". .
3. ↑  "Indian Agricultural research History". .

வார்ப்புரு:CGIAR Centers
**திருமாளிகைத் தேவர்** ஒன்பதாம் திருமுறையில் அடங்கும் திருவிசைப்பா பாடிய அருளாளர்களில் ஒருவர் ஆவார். நவகோடி சித்தர்புரம் என அழைக்கப்படும் திருவாவடுதுறையில் சித்தஞான யோக சாதனை செய்து வந்த போகநாதரின் சீடர்களில் ஒருவர். திருமாளிகைத் தேவர் சைவவேளாளர் குலத்தைச் சேர்ந்தவர். சோழ மன்னர்களுக்குத் தீட்சா குருவாக விளங்கியவர். திருவிடைமருதூரில் வாழ்ந்துவந்த பரி ஏறும் பெரியோர், தெய்வப் படிமப்பாதம் வைத்தோர், மாணிக்கக்கூத்தர், குருராயர், சைவராயர் எனப்படும் ஐந்து கொத்தாருள் ஒருவரான சைவராயர் வழியில் தோன்றியவர். இவர் தம் முன்னோர்கள் வாழ்ந்த மடம் மாளிகைமடம் (பெரிய மடம்) எனப்படும். அம்மடத்தின் சார்பால் இவர் திருமாளிகைத் தேவர் எனப்பட்டார்.

திருப்பதிகங்கள்
---------------

திருமாளிகைத்தேவர் தில்லைச்சிற்றம்பலத்தில் இருக்கும் பெருமானைப் போற்றிப் பாடிய திருவிசைப்பாத் திருப்பதிகங்கள் நான்கு ஆகும்.

காலம்
-----

தஞ்சை பெரிய கோவிலை கட்டிய இராஜராஜசோழன் (கி.பி. 985 - 1014) அக்கோயிலின் கைங்கரியங்களுக்காக தேவர் அடியார்கள் சிலரை நியமித்தான். அவர்களில் ஒருத்தி பெயர் `நீறணி பவளக் குன்றம்` என்பதாகும். இத்தொடர் திருமாளிகைத் தேவரின் திருவிசைப்பா முதற்பதிகத்து ஆறாம் பாட்டின் முதல் அடித் தொடக்க மாகும். எனவே திருமாளிகைத்தேவரின் காலம் பத்தாம் நூற்றாண்டின் இடைப் பகுதிக்கு முற்பட்டது என்பது தெளிவு. இவரது காலம் கி.பி. 9 ஆம் நூற்றாண்டு எனக் கருதலாம்.

மேற்கோள்கள்
-----------

1. 1 2  உரையாசிரியர் வித்வான் எம்.நாராயண வேலுப்பிள்ளை, பன்னிரு திருமுறைகள், தொகுதி 13, வர்த்தமானன் பதிப்பகம், சென்னை
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Alceini|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**அல்செனி** (*Alceini*) என்பது மான்களின் ஒரு இனக்குழு ஆகும். இதில் தற்போதுள்ள *ஆல்செசு* பேரினம் மற்றும் அழிந்துபோன *செர்வல்செசு* மற்றும் *லிப்ரல்செசு* பேரினங்கள் உள்ளன.

பேரினங்கள்
----------

* தற்போதுள்ள பேரினங்கள்
	+ *அல்செசு*
* அழிந்துபோன பேரினங்கள்
	+ † *செர்வல்செசு*
	+ † *லிப்ரல்செசு*

மேற்கோள்கள்
-----------

1. ↑  Breda, M. Marchetti, M. 2005. Systematical and biochronological review of Plio-Pleistocene Alceini (Cervidae; Mammalia) from Eurasia. Quaternary Sci. Rev. 24, 775–805.
2. ↑  Heintz, E. Poplin, F. 1981. Alces carnutorum (Laugel, 1862) du Pleistocene de Saint-Prest (France). Systematique et evolution des Alcines (Cervidae, Mammalia). Quartarpalaontologie 4, 105–122.
3. ↑  Kahlke, H.D. 1990. On the evolution, distribution and taxonomy of fossil Elk/Moose. Quartarpalaontologie 8, 83–106.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q60596173
* பாசில்வொர்க்சு: 374573

 |
**சப்பரம்** என்பது இந்து சமய கோயில்களில் இறைவன் உலா வருகின்ற வாகனமாகும்.

வாகன அமைப்பு
------------

கனமற்ற கூரையைத் தாங்கி, நான்கு தூண்களைக் கொண்ட ஒரு எளிய மேடையாக இந்த வாகனம் வடிவமைக்கப்படுகிறது. விமான வாகனத்தில் கூரை அமைப்பிற்கு மேல் கோபுரம் அமைக்கப்பட்டிருக்கும். 

சப்பரத்தின் தூணில் இறைவனை அலங்கரிக்க உபயோகிக்கப்படும் மலர்கள் மற்றும் ஆபரணங்களுக்கு ஏற்ப துணியின் நிறத்தை தேர்ந்தெடுத்து சுற்றுகின்றனர். சிகப்பு, வெள்ளை, பச்சை நிற துணிகளை பொதுவாக சுற்றுகின்றனர். 

தங்கச் சப்பரம், வெள்ளிச் சப்பரம், ஓலைச் சப்பரம், மரச்சட்டச் சப்பரம் போன்ற வகைகளிலும், பச்சை கடைசல் சப்பரம், சப்தாவர்ண சப்பரம், தங்கமயில் சப்பரம், பவளக்கால் சப்பரம், ஆயிரம் பொன் சப்பரம் போன்ற வடிவங்களில் உள்ளது.

பெயர்கள்
--------

சப்பரத்தினை ஒவ்வொரு கோயிலும் அதன் தனித்துவத்தின் படி பெயரிட்டு அழைக்கின்றனர். நாங்குநேரி தோத்தாதிரிநாதனின் கோவில் சப்பரத்தின் உள்ளே கண்ணாடி கற்கள் பதிக்கப்பட்டுள்ளது. அதனால் அதைக் கண்ணாடி சப்பரம் என அழைக்கின்றனர்.

கோயில்களில் உலா நாட்கள்
-----------------------

* நான்குநேரி வானமாமலை பெருமாள் கோயிலில் பங்குனி உற்சவ 7ம் திருநாளில் தங்கசப்பரத்தில் உலா நடைபெறுகிறது.

* மதுரை மீனாட்சி சுந்தரேஸ்வரர் கோயிலில் அஷ்டமி சப்பரத்தில் மீனாட்சி சுந்தரேஸ்வரர் உலா நடைபெறுகிறது.

* மதுரை சித்திரை திருவிழாவில் கள்ளழகர், ஆயிரம் பொன் சப்பரத்தில் வைகை ஆற்றில் இறங்குவார்.

ஆதாரங்கள்
---------

1. 1 2 3 4  புத்தகம்:தமிழகக் கோயில் வாகனங்கள். ஆசிரியர்:சக்கரவர்த்தி, பிரதீப் - பக்கம் 73 ஆவண இருப்பிடம் டாக்டர் உ.வே.சா. நூலகம்
2. ↑  "நான்குநேரி வானமாமலை பெருமாள் கோயிலில் தங்க சப்பரம் வீதியுலா". .
3. ↑  "மதுரை வெளி வீதிகளில் நாளை அஷ்டமி சப்பரம்". .
**ஆலம்கிர் பள்ளிவாசல் (Alamgir Mosque)** இந்தியாவின் உத்தரப் பிரதேச மாநிலத்தில் உள்ள வாரணாசியில் உள்ளது.  இதை ஔரங்கசீப் பள்ளிவாசல் என்ற பெயராலும் அழைக்கிறார்கள்.

அமைவிடம்
--------

ஆலம்கிர் பள்ளிவாசல் ஐந்துநதிகள் சங்கமிக்கும் ஒரு முக்கிய இடத்தில் அமைந்துள்ளது. கங்கைக்கு கீழே செல்லும் பரந்த படிகளைக் கொண்டது இந்த படித்துறையாகும். 

ஔரங்கசீப் 1669 ஆம் ஆண்டில் வாரணாசியைக் கைப்பற்றி, பிந்து மாதவ் கோயிலை அழித்து ஓர் அற்புதமான பள்ளிவாசலைக் கட்டினார்    மேலும் இதற்கு ஆலம்கிர் பள்ளிவாசல் என்று பெயரிட்டார். முகலாய பேரரசின் பேரரசராக ஆன பிறகு அதை ஏற்றுக்கொண்ட இவரது சொந்த கௌரவப் பட்டம் "ஆலம்கிர்". என்பதாகும்.. 

பள்ளிவாசலின் தூபிகளால் காலத்தின் சோதனையைத் தாங்க முடியவில்லை, 19 ஆம் நூற்றாண்டில், ஆங்கில அறிஞர் இயேம்சு பிரின்செப் அவற்றை மீட்டெடுக்க வேண்டியிருந்தது. 1948 ஆம் ஆண்டில், வெள்ளப்பெருக்கின் போது ஒரு தூபி இடிந்து விழுந்து ஒரு சிலரைக் கொன்றது. பின்னர் பாதுகாப்பு காரணங்களுக்காக அரசாங்கம் மற்ற தூபிகளை அகற்றியது.

அம்சங்கள்
---------

 அவுரங்கசீப் பள்ளிவாசல் அல்லது ஆலம்கிர் பள்ளிவாசல்
ஆலம்கிர் பள்ளிவாசல் கட்டிடக்கலை ரீதியாக இசுலாமிய மற்றும் இந்து கட்டிடக்கலையின் கலவையாகும்.  பள்ளிவாசலில் உயரமான குவிமாடங்களும் தூபிகளும் உள்ளன.   அதன் இரண்டு தூபிகள் சேதமடைந்தன; ஒரு தூபி இடிந்து விழுந்து சிலரைக் கொன்றது, மற்றொன்று உறுதியற்ற தன்மை காரணமாக அதிகாரப்பூர்வமாக வீழ்த்தப்பட்டது.  பள்ளிவாசல் அமைந்துள்ள பஞ்சகங்கா படித்துறை ஐந்து ஓடைகள் சேரும் இடமாகும். அக்டோபரில் முன்னோர்களுக்கு வழிகாட்டும் அடையாளமாக இங்கு மூங்கில் கம்பியின் மேல் விளக்குகள் ஏற்றப்படுகின்றன. 

 உட்புற காட்சி

மேற்கோள்கள்
-----------

1. ↑  Crowther, Raj & Wheeler 1984.
2. ↑  Hussain 1999, ப. 70.
3. ↑  
"Alamgir Mosque – Lost Vishnu Temple Of Varanasi". . "Alamgir Mosque – Lost Vishnu Temple Of Varanasi". *Varanasi Guru*. 6 April 2018. Retrieved 6 April 2018.
4. 1 2  Davenport Adams, W. H. (1888). *India Pictorial and Descriptive*. T. Nelson and Sons. பக். 138. .
5. ↑  Dunlop, Sykes & Jackson 2001, ப. 135.
6. 1 2  Kumar 2003, ப. 90.
7. 1 2 3  Betts & McCulloch 2013, ப. 213.
8. 1 2  Shetty 2014, ப. 73.

### நூல் பட்டியல்

மேலும் படிக்க
-------------

* 
* Vit-Suzan, Dr Ilan (28 March 2014). *Architectural Heritage Revisited: A Holistic Engagement of its Tangible and Intangible Constituents*. Ashgate Publishing, Ltd.. பன்னாட்டுத் தரப்புத்தக எண்:978-1-4724-2064-0. .
**ஒருங்கிணைந்த பொது நேரம்** அல்லது **ஒருங்கிணைந்த பன்னாட்டு நேரம்** (**ஒபொநே**) (Coordinated Universal Time-UTC) என்பது அதிதுல்லிய அணு நேர சீர்தரம் ஆகும். இதில் சம அளவான நொடிகள் காணப்படுகின்றன. இவை பன்னாட்டு அணு நேரத்தின் மூலம் வரையறுக்கப்பட்டுள்ளன. அவ்வப்போது புவியின் சுழற்சியில் ஏற்படும் மந்தத்துக்கு ஈடு செய்யும் விதமாக நெடு நொடிகள் அறிவிக்கப்படும். இதன் மூலமாக புவியின் சுழற்சியைக் கொண்டு கணிப்பிடப்படும் பன்னாட்டு நேரத்துடன் ஒருமுகப்படுத்தப்படுகிறது...

உலகின் நேரவலயங்கள் ஒருங்கிணைக்கப்பட்ட சர்வதேச நேரத்திலிருந்தான வேறுபாடுகள் (+ அல்லது -) மூலமாக குறிக்கப்படுகிறது.

மேற்கோள்கள்
-----------

1. ↑
2. ↑
3. ↑

வெளி இணைப்புகள்
---------------

* Current UTC, Time Zone (Coordinated Universal Time)
* How do I translate Universal Time into my time?
* GMT vs. UTC பரணிடப்பட்டது 2015-02-03 at the வந்தவழி இயந்திரம்

|  |
| --- |
| இக்கட்டுரை பார்க்கப்பட்டது **சனி, 2023-09-30 T03:05 ஒ.ச.நே.**  *இது இற்றைப்படுத்தப் படாமல் இருந்தால்* (purge) |

இதனையும் காண்க
--------------

* கிரீன்விச் இடைநிலை நேரம்
**ஹென்ரிக் ஆண்டர்சன்** ( *Henrik Andersen* ) (பிறப்பு: பிப்ரவரி 7, 1966) டென்மார்க்கைச் சேர்ந்த ஜாஸ் கித்தார் கலைஞரும், பாடகரும்-பாடலாசிரியரும, பல இசைக்கருவிவிகளை கையாளும் கலைஞரும், குரல் தாள கலைஞரும் ஆவார். இவரது இசைக்கருவிகளில் லிண்டா மன்சர் இவருக்காக உருவாக்கப்பட்ட ஐம்பத்திரண்டு சரங்கள் கொண்ட கித்தார் உள்ளது.

ஆண்டர்சன் டென்மார்க்கின் கோபனாவனில் பிறந்து வளர்ந்தார். அன்குள்ள உள்ள ரிதம் இசைப் பள்ளியில் பட்டம் பெற்றார். பதினெட்டு வயதிலிருந்தே இவர் ஒரு கித்தார் கலைஞராகவும் பாடகராகவும் தொழில் ரீதியாக நிகழ்ச்சிகளை நிகழ்த்தினார். இவர் திரிலோக் குர்து மற்றும் பீட் லாக்கெட் ஆகியோரிடம் கர்நாடக இசையை (இந்திய இசை) பயின்றார். அது இவரது இசையமைப்பில் ஒரு முக்கிய அங்கமாக மாறியது. 

இவர் பீட் பாக்ஸிங் மற்றும் கொன்னகோல் போன்ற குரல் தாள பாணிகளில் நிபுணத்துவம் பெற்றவர். மேலும் கொன்னக்கோல் மற்றும் கித்தார் கற்பித்துள்ளார். 

ஆண்டர்சனின் "மூன் ஓவர் தஞ்சை" என்ற பாடல் சிறந்த பாரம்பரியப் பாடலுக்கான விருதை வென்றது. 

ஆண்டர்சன் ஒரு நாடக கலைஞரும் ஆவார். இவர் டேனிஷ் நாடக நிறுவனங்களான டீட்டர் டாஸ்கன், டீட்டர் ரிஃப்ளெக்ஷன் மற்றும் பிரனார் டீட்டர்ஸ் ஆகியவற்றுடன் இணைந்து நடித்துள்ளார். நாடக நிறுவனத்திற்காக நாடங்களை எழுதி, அதற்கு இசையமைத்துள்ளார். இவர் ஒரு தொழில்முறை கேலிச்சித்திரம் கலைஞர்.

சான்றுகள்
---------

வெளி இணைப்புகள்
---------------

* அதிகாரப்பூர்வ தளம்
* ஆண்டர்சனின் யூடியூப் பக்கம், மெதுசா கிட்டார் வாசிக்கிறது


1. ↑  "About HENRIK ANDERSEN".. பார்த்த நாள்: 14 January 2017.
2. ↑  "PRS Artist Roman Miroshnichenko Nominated In The 15th Independent Music Awards". 20 October 2016.. பார்த்த நாள்: 5 May 2017.
**எஸ். ஜே. இம்மானுவேல் அடிகளார்** (*S. J. Emmanuel*, பிறப்பு: 1934) இலங்கைத் தமிழ் கத்தோலிக்க குருவானவரும், மனித உரிமைச் செயற்பாட்டாளரும் ஆவார். இவர் யாழ்ப்பாண மறைமாவட்டத்தின் முன்னாள் குரு முதல்வரும், யாழ்ப்பாணம் புனித சவேரியார் உயர் குருத்துவக் கல்லூரியின் முன்னாள் அதிபரும், உலகத் தமிழ்ப் பேரவை என்ற புலம்பெயர் ஈழத்தமிழர் அமைப்பின் தலைவரும் ஆவார்.

ஆரம்ப வாழ்க்கையும் கல்வியும்
----------------------------

இம்மானுவேல் அடிகள் யாழ்ப்பாணத்தில் 1934 ஆம் ஆண்டில் பிறந்தார். யாழ்ப்பாணம் சம்பத்தரிசியார் கல்லூரியில் பாடசாலைக் கல்வியைக் கற்றார். பின்னர் 1958 இல் இலங்கைப் பல்கலைக்கழகத்தின் கொழும்பு வளாகத்தில் பயின்று அறிவியலில் இளங்கலைப் பட்டம் பெற்றார். சிறிது காலம் ஆசிரியராகவும், ஊடகவியலாளராகவும் பணியாற்றிய பின்னர் குருத்துவ வாழ்வைத் தெரிவு செய்யும் பொருட்டு உரோமை நகரில் ஊர்பாணியா மறைப் பல்கலைக்கழகத்தில் மெய்யியல், இறையியல் ஆகிய துறைகளில் பயின்று பட்டம் பெற்றார்.

குருத்துவப் பணி
---------------

இம்மானுவேல் அடிகளார் 1966 திசம்பரில் உரோமில் உள்ள புனித பேதுரு தேவாலயத்தில் குருவாகத் திருநிலைப்படுத்தப்படார். பின்னர் இலங்கை திரும்பி சில ஆண்டுகள் யாழ்ப்பாண மறைமாவட்டத்தில் பணியாற்றினார். 1976 இல் மீண்டும் உரோமை சென்று இறையியலில் முனைவர் பட்டம் பெற்று இலங்கை திரும்பி கண்டி தேசிய குருத்துவக் கல்லூரியில் 1976 முதல் 1986 வரை இறையியல் விரிவுரையாளராகவும், இறையியல் பீடத் தலைவராகவும் பணியாற்றினார். பின்னர் 10 ஆண்டுகள் யாழ்ப்பாணம் கொழும்புத்துறை புனித சவேரியார் உயர் குருத்துவக் கல்லூரியின் அதிபராகவும், 1997 முதல் யாழ் மறைமாவட்டத்தின் குருமுதல்வராகவும் பணியாற்றினார்.

1995 அக்டோபரில் இலங்கை ஆயுதப் படைகள் குடாநாட்டின் மீது தாக்குதல் நடவடிக்கையை ஆரம்பித்ததை அடுத்து இடம்பெற்ற வன்னி நோக்கிய மக்கள் இடம்பெயர்வினால் அங்கிருந்து வெளியேறிய ஐந்து இலட்சம் தமிழ் மக்களுடன் இம்மானுவேல் அடிகளும் வெளியேறி வன்னியில் இரண்டாண்டுகள் வாழ்ந்து வந்தார்.

புலம்பெயர்தல்
-------------

1997 இல் நாட்டை விட்டு வெளியேற வேண்டிய சூழ்நிலையில், இம்மானுவேல் இங்கிலாந்து சென்று அங்கு ஓராண்டு காலம் பணியாற்றிய பின்னர், செருமனியில், மூன்சுடர் மறைமாவட்டத்தில் உள்ள கத்தோலிக்க தேவாலயம் ஒன்றில் 2007 ஆம் ஆண்டு வரை குருவானவராகப் பணியாற்றினார். இங்கு பணியாற்றிக் கொண்டிருந்த போது அவர் இலங்கைத் தமிழரின் உரிமைகளை வென்றெடுக்கும் பணிகளையும் பன்னாட்டு அரங்கில் முன்னெடுத்து வந்தார். 2010 ஆம் ஆண்டில் இம்மானுவேல் அடிகள் உலகத் தமிழர் பேரவையின் தலைவராகத் தேர்ந்தெடுக்கப்பட்டார்.

மேற்கோள்கள்
-----------

1. 1 2 3 4  தமிழ்நேசன் அடிகள் (16 திசம்பர் 2017). "குருத்துவ வாழ்வில் பொன்விழா காணும் அருட்திரு எஸ். ஜே. இம்மானுவேல் அடிகளார்". *வீரகேசரி*.
2. 1 2 3  "Exiled Tamil priest wants peace, truth and justice in Sri Lanka". Catholic Leader. 17 ஏப்ரல் 2011.. பார்த்த நாள்: 17 திசம்பர் 2016.
3. ↑  "President's Message - About our President". Global Tamil Forum. .
**2018 மேற்கு வங்க இடைத்தேர்தல்** (*2018 West Bengal by-elections*) இந்திய தேசிய காங்கிரசு கட்சியின் நோபரா சட்ட மன்றத் தொகுதியின் மதுசூதன் கோசு மற்றும் திரிணாமுல் காங்கிரசு கட்சியைச் சேர்ந்த உலுபெரியா மக்களவைத் தொகுதியின் நாடாளுமன்ற உறுப்பினர் சுல்தான் அகமது ஆகியோரின் மரணத்தைத் தொடர்ந்து மேற்கு வங்கத்தில் 2018 ஆம் ஆண்டு சனவரி மாதம் 29 ஆம் தேதியன்று இரண்டு இடைத்தேர்தல்கள் நடத்தப்பட்டன.

வெற்றியாளர்கள்
--------------

இரண்டு இடங்களிலும் அகில இந்திய திரிணாமுல் காங்கிரசு கட்சியின் வேட்பாளர்கள் வெற்றி பெற்றனர். நோபரா சட்டமன்றத் தொகுதியில் அர்ச்சூன் சிங்கின் மைத்துனரான சுனில் சிங் வெற்றி பெற்றார். மேலும் உலுபெரியா மக்களவை தொகுதியில் சுல்தான் அகமதுவின் (அரசியல்வாதி) விதவையான சச்சுதா அகமது வெற்றி பெற்றார்.

மேற்கோள்கள்
-----------

1. ↑  "West Bengal by-polls 2018: Trinamool Congress wins Noapara Assembly, Uluberia Lok Sabha seats". .
2. ↑  WB By-poll: 76% votes cast in Uluberia, 75% in Noapara India Today, 29 January 2018
3. ↑  "WB by-poll: TMC wins Noapara seat". .
4. ↑  TMC wins big in both Bengal bypolls, BJP makes impressive gains Hindustan Times, 1 February 2018
நடேசன்
**ஐயாத்துரை நடேசன்** இலங்கையின் முன்னோடி தமிழ் ஊடகவியலாளர் ஆவார். இவர் 2004 மே 31 அன்று மட்டக்களப்பு நகரில் வேலைக்கு செல்லும் வழியில் இலங்கை இராணுவத்தோடு சேர்ந்தியங்கும் கருணா குழுவைச் சேர்ந்தவர் எனக் கருதப்படும் ஆயுதம் தாங்கியவர் ஒருவரால் சுட்டுக் கொல்லப்பட்டார்.

யாழ்ப்பாணம் நெல்லியடியைச் சேர்ந்த இவர் *நெல்லை நடேசன்* என்ற பெயரில் எழுதிவந்தார்.  இறக்கும் போது இவர் இலங்கை தமிழ் ஊடகவியலாளர் ஒன்றியத்தின் துணைத்தலைவராக பணியாற்றினார். மேலும் இவர் சக்தி தொலைக்காட்சியின் மட்டக்களப்பு நிருபராகவும், வீரகேசரி நாளேட்டின் எழுத்தாளராகவும், ஐ.பி.சி. நிறுவனத்துக்கான இலங்கை நிருபராகவும் பணியாற்றி வந்தார். 

| * பா
* உ
* தொ
மனித உரிமைகள்**இலங்கையில் கொலை செய்யப்பட்ட ஊடகவியலாளர்கள்** |
| --- |
| ஐயாத்துரை நடேசன் • பலனதராஜா ஐயர் • கே. எஸ். ராஜா • மயில்வாகனம் நிமலராஜன் • ரிச்சர்ட் டி சொய்சா • தேவிஸ் குருகே • தர்மரத்தினம் சிவராம் • ரேலங்கி செல்வராஜா • நடராஜா அற்புதராஜா • ஐ. சண்முகலிங்கம் • சுப்பிரமணியம் சுகிர்தராஜன் • சின்னத்தம்பி சிவமகாராஜா • சந்திரபோஸ் சுதாகரன் • சம்பத் லக்மால் சில்வா • லசந்த விக்கிரமதுங்க • செல்வராஜா ரஜீவர்மன் |

ஆதாரங்கள்
---------

* **^**  Human Rights Watch accuses Karuna group in Nadesan’s death
* **^** 100 Tamils of the 20th/21st century – Tamilnation.org tribute
**நீரத் சந்திர சவுத்ரி** (*Nirad C. Chaudhuri*, வங்காள மொழி: নীরদ চন্দ্র চৌধুরী, 23 நவம்பர் 1897 – 1 ஆகத்து 1999) வங்க மொழியைத் தாய்மொழியாகக் கொண்டவர். ஆங்கில எழுத்தாளர். இந்திய வரலாறு, நாகரிகம், பண்பாடு, அரசியல் ஆகியத் தளங்களில் தம் ஆழமான கருத்துகளைப் பதிவு செய்துள்ளார். இந்திய சுதந்திரத்திற்குப் பிறகு காங்கிரசின் செயல்பாடுகள், அயோத்தியில்பாபர் மசூதி இடிப்பு போன்றவற்றில் தம் கருத்துகளை எழுதினார். வங்காளிகளின் வாழ்க்கைமுறைகளில் காணப்பட்ட முரண்பாடுகளை விமர்சனம் செய்து எழுதினார். அவருடைய முதல் நூலான தன் வரலாற்றில் எழுதப்பட்ட செய்திகள் அரசியல், அதிகாரிகள் வட்டத்தில் சினத்தையும் சர்ச்சையையும் கிளப்பின. அவருடைய ஆங்கில உரைநடை செழுமையானது.

வாழ்க்கைச் சுருக்கம்
--------------------

வங்க தேசத்தில் இப்பொழுது உள்ள கிஷோர்கஞ்சு என்னும் ஊரில் பிறந்தார். கிஷோர்கஞ்சில் தொடக்கக் கல்வியும் கல்கத்தாவில் உயர்கல்வியும் பயின்றார். வரலாற்றுப் பாடத்தில் சிறப்புப் பட்டம் பெற்று கல்கத்தாப் பல்கலைக்கழகத்தில் முதல் மாணவராகத் திகழ்ந்தார். இந்தியப் படைத்துறையில் கணக்குப் பிரிவில் எழுத்தராகப் பணியில் சேர்ந்தார். பின்னர் பத்திரிக்கைத் துறையில் ஈடுபட்டார். மாடர்ன் ரிவ்யூ என்னும் ஆங்கில இதழில் கட்டுரைகள் எழுதினார். சில வங்காள மொழி இதழ்களிலும் எழுதினார்.

இந்திய விடுதலைப் போராட்ட வீரர் சரத் சந்திர போசு அவர்களின் உதவியாளர் ஆனார். 1941 ஆம் ஆண்டில் ஆல் இந்தியா வானொலியில் அரசியல் விமர்சகர் என்னும் பதவியில் அமர்த்தப்பட்டார். அவர் எழுத்துப் பணி பத்திரிக்கைப் பணி ஆகியவற்றுக்காக தில்லியில் குடியேறினார். 1970 ஆம் ஆண்டிலிருந்து இங்கிலாந்தில் ஆக்சுபோர்டில் தம் இறுதி நாள் வரை வாழ்ந்து வந்தார். 101 ஆண்டுகளுக்கு மேல் உயிர் வாழ்ந்த நீரத் சவுத்ரி தம் 99 ஆம் அகவையிலும் நூல் எழுதினார்.

படைத்த நூல்கள்
--------------

* The autobiography of an unknown Indian (1951)
* A Passage to England (1959)
* The Continent of Circe (1965)
* The Intellectual in India (1967)
* To Live or Not to Live (1971)
* Scholar Extraordinary, the life of Friedrich Max Muller (1974)
* Clive of India (1975)
* Culture in the Vanity Bag (1976)
* Hinduism: A Religion to live by (1979)
* Thy Hand ,Great Anarch ! India 1921–1952 (1987)
* To Live or Not to Live (1971)
* Three Horsemen of the New Apocalypse ( 1997)

பெற்ற விருதுகள்
---------------

* சாகித்திய அகாதமி விருது (1975)
* டப் கூப்பர் நினைவு விருது
* அரசி இரண்டாம் எலிசபத்து அவர்களின் விருது.
தட்சிண சித்ராவில் அமைக்கப்பட்டுள்ள ஒரு திருநெல்வேலி  அக்ரகாரம்
கேரளத்தின் கல்பாதி அக்ரகாரம்
**அக்ரகாரம்** (*Agraharam*) **அக்ராரம்**, **அக்ரஹாரம்**, **அகரம்** என பலவகையில் தென்னிந்தியாவில் அழைக்கப்படுவது பிராமணர் குடியிருப்பான பாரம்பரிய பகுதியாகும். அக்ரகாரம் பழங்காலத்தில் **சதுர்வேதிமங்கலம்** என்று அழைக்கப்பட்டது. இவை *கடோகா* மற்றும் *போயா* என்றும் சிலபகுதிகளில் அழைக்கப்படுகின்றன.

பொதுவாக அக்ரகாரம் என்பது கோயிலைச் சுற்றி ஒரு மாலை போன்று, தெருவின் இருபுறங்களிலும் வீடுகளைக் கொண்டும், கிராமத்தின் மையத்தில் கோயிலைக் கொண்டும் இருக்கும். இதனால் கோயிலைச் சுற்றி மாலைபோல குடியிருப்புகள் அமைந்திருக்கும். கட்டடக்கலை மற்றும் நகர-திட்டமிடல் ஆகியவை பாரம்பரிய இந்து கட்டடக்கலையைக் கொண்டதாக இருக்கும். ஒரு அக்ரகாரமானது தெருவின் இரு புறமும் வடக்கு தெற்காக இரு வரிசையில் வீடுகளைக் கொண்டதாக இருக்கும். போதுவாக அக்ரகாரத்தின் இறுதியில் (ஈசானிய பாகத்தில்) சிவன் கோயிலைக் கொண்டும் மறு இறுதியில் (மேற்கு பாகத்தில்) விஷ்ணு கோவிலைக் கொண்டு இருக்கும். இதற்கு ஒரு நல்ல எடுதுக்காட்டு தமிழ்நாட்டில் உள்ள வடிவீஸ்வரம் ஆகும். 

பிராமணர்கள் அக்ரகாரங்களைவிட்டு நகர்ப்புற பகுதிகளுக்கு தொழில்கள் மற்றும் வேலைகள் நிமித்தமாக வெளிநாடுகளுக்கும் இடம்பெயர்ந்தனர். இதனால் அக்கிரகாரத்து, பாரம்பரிய வீடுகள் வேகமாக மறைந்து பல கற்காரைக் கட்டடங்களாக மற்றும் வணிக வளாகங்களாக மாறி வருகின்றன. பல்லவ காலத்தில் வேதங்களைப் பின்பற்றியதிலிருந்து, தென்னிந்தியாவில் அக்ரஹாரங்கள் தொடங்கப்பட்டன.

வரலாறு
------

அக்ரகாரம் குறித்த பழங்கால விளக்கம் சங்க கால நூலான பெரும்பாணாற்றுப்படையில் உள்ளது.

குறிப்புகள்
-----------

1. ↑  P. 266 *Precolonial India in Practice : Society, Region, and Identity in Medieval Andhra: Society, Region, and Identity in Medieval Andhra* By Austin Cynthia Talbot Assistant Professor of History and Asian Studies University of Texas
2. ↑  "சதுர பீடத்தில் அருளும் காட்டூர் ஸ்ரீவாலீசுவரர்" (in ta). 2023-06-22. .
3. ↑  P. T. Srinivasa Iyengar (1929). *History of the Tamils from the Earliest Times to 600 A. D.*. பக். 388–389.
ஒரு **சொல் சுவர்** (word wall ) அல்லது வார்த்தைச் சுவர் என்பது ஒழுங்கமைக்கப்பட்ட வகையில் (பொதுவாக அகரவரிசையில்) ஒரு வகுப்பறையின் சுவர், அறிவிப்புப் பலகை அல்லது பிற காட்சிப் பரப்பில் பெரிய அளவிலான எழுத்துக்களில் காட்டப்படும் சொற்களின் தொகுப்பைக் கொண்ட எழுத்தறிவுக் கருவியாகும்.இது மாணவர்கள் அல்லது பிறர் பயன்படுத்துவதற்கு ஒரு ஊடாடும் கருவியாக வடிவமைக்கப்பட்டுள்ளது, மேலும் எழுதும் போது மற்றும்/அல்லது படிக்கும் போது சொற்கள் வரிசைப்படுத்தப்பட்டு கொடுக்கப்பட்டிருக்கும்.

இது பொதுவாக வாசிப்பு/எழுதுதல் அறிவுறுத்தலுடன் தொடர்புடையது என்றாலும், ஒலிப்பு விழிப்புணர்வை ஊக்குவிப்பது,புதிய சொற்களைக் கற்பது, புரிந்துகொள்ளுதல் திறன் வளர்த்தல், மறக்கமுடியாத அனுபவங்களை உருவாக்குவது, பள்ளி மற்றும் சுய வேலைகளை உருவாக்க உதவுவதாலும் அனைத்துப் பாடப் பகுதிகளுக்கும் வகுப்பறைகளில் வார்த்தைச் சுவர்கள் பயன்படுத்துவது பொதுவானதாகி வருகிறது. 

இதன் நெகிழ்வான தன்மை மற்றும் மாணவர்களுடன் இணைந்து "வளரும்" திறன் காரணமாக, மழலைப் பள்ளி முதல் உயர்நிலைப் பள்ளி வரையிலான வகுப்பறைகளில் வார்த்தைச் சுவர்களைப் பயன்படுத்தலாம்.

மாணவர்களால் உருவாக்கப்பட்ட மற்றும் மாணவர்களை மையமாகக் கொண்ட கலைப்பொருளாக இருப்பதால், வார்த்தைச் சுவர்கள் ஊடாடும் மற்றும் இணைந்து கற்கும் கருவிகளாகக் கருதப்படுகின்றன. தற்போது இதில் விளக்கப்படங்கள் மற்றும் வண்ண-குறியிடப்பட்ட பட்டியல்கள் இடம்பெற்றுள்ளன.

சான்றுகள்
---------

1. ↑  Thompson, Lynn (2004-10-27). "Schools Take Teens Back to 2 of the R's". *The Seattle Times*. .
**பாக்கித்தானில் புகையிலை தொழில்** (*Tobacco industry in Pakistan*) விவசாயம், உற்பத்தி, விநியோகம் மற்றும் பாக்கித்தானில் சில்லறை விற்பனை ஆகிய துறைகளில் முக்கிய வேலைவாய்ப்பை வழங்கும் தொழிலாக உள்ளது. பெரும்பாலான புகையிலை சாகுபடிகள் சார்சாத்தா மாவட்டம், மார்தன் மாவட்டம், நவ்செரா மாவட்டம் மற்றும் கைபர் பக்துன்வா மாகாணத்திலுள்ள சுவாபி மாவட்டங்களை அடிப்படையாகக் கொண்டவையாகும்.

பாக்கித்தானில் 0.25 சதவீத பாசன நிலத்தில் புகையிலை பயிரிடப்படுகிறது. 2016 ஆம் ஆண்டு நிலவரப்படி, 34,000 எக்டேர் பரப்பளவில் புகையிலை பயிரிடப்பட்டது. இது சில ஆண்டுகளுக்கு முன்பு 43,000 எக்டேராக இருந்தது.

சுமார் 60 சதவீத சந்தைப் பங்கை பாக்கித்தான் புகையிலை நிறுவனமும் பிலிப் மோரிசு நிறுவனமும் வைத்துள்ளன. ஆண்டுதோறும், புகையிலை நுகர்வு காரணமாக பாக்கித்தானில் கிட்டத்தட்ட 160,000 உயிர்கள் இழக்கப்படுகின்றன.

மேற்கோள்கள்
-----------

1. ↑  Riaz, Ghulam Abbas, Nisma (February 12, 2023). "Pakistan’s Cigarette Trade — A double-edged sword". .
2. ↑  Khan, Muqaddam (August 8, 2019). "Swabi tobacco growers turn to vegetable farming". .
3. ↑  Khan, Mubarak Zeb (December 19, 2016). "Shrinking tobacco cultivation". .
4. ↑  Niazi, Abdullah (October 2, 2022). "Crop talk: Deadly product, cut-throat competition". .
5. ↑  "160,000 People are Killed Every Year in Pakistan from Tobacco Consumption | IBEX" (in en). 2019-05-08. .
IGI டெர்மினல்-1 க்கு அருகில் உள்ள மெஹ்ராம் செராயில் உள்ள பெவிலியனின் இடிபாடுகள்.
**மெகரம் நகர்** (*Mehram Nagar*), 17 ஆம் நூற்றாண்டு கிராமம், இந்தியாவின் டெல்லி மாநிலத்தில் இந்திரா காந்தி பன்னாட்டு வானூர்தி நிலையத்தின் முனையம்-1 -இற்கு வடகிழக்கே அமைந்துள்ளது.

வரலாறு
------

மெகரம் நகர் கிராமம், மெகரம் பஜார் மற்றும் மெகரம் செராய் ஆகியவை 1639 இல் ஷாஜகானின் ஆட்சியின் போது முகலாய அரண்மனைக்கு பொறுப்பாக இருந்த மெஹ்ரம் கானால்  நிறுவப்பட்டது. 

1660 பொல் மெகரம் கான் (ஜஹாங்கிரின் ஹரேம் காவலர்), ஷாஜஹான் மற்றும் அவரது மகன் ஔரங்கசீப் போன்ற முகலாயர்களால் கட்டப்பட்ட பழைய தர்வாசா (வாயில்), மசூதி மற்றும் செராய் உள்ளிட்ட பல நினைவுச்சின்னங்கள் கிராமத்தில் உள்ளதாக இந்தியத் தொல்லியல் ஆய்வகம் குறிப்பிடுகிறது.

வெளி இணைப்புகள்
---------------

* மெஹ்ராம் நகர் மற்றும் செராய் பற்றிய நவம்பர் 2017 அறிக்கை

மேலும் காண்க
------------

* 
* டெல்லி சுல்தானகம்
* டெல்லியின் வரலாறு

மேற்கோள்கள்
-----------

1. ↑  "17th century inn lies in ruin as Delhi govt, defence ministry squabble.", Hindustan Times, 23 Nov 2017.
2. ↑  Francis Gladwin, 1788, "The History of Hindostan, during the reigns of Jehángir, Sháhjehán, and Aurungzebe.".
**சரத்துஸ்தர்** (Avestan: Zaraϑuštra; English: Zoroaster), ஈரான் நாட்டின் மாமுனிவரும், சரத்துஸ்திர சமயத்தை உருவாக்கியவரும் ஆவார். இவர் வாழ்ந்த காலம் இன்னும் சரியாக தெரியவில்லை. சில அறிஞர்கள் இவர் பொ.ஊ.மு. 11 அல்லது 10ஆம் நூற்றாண்டில் வாழ்ந்ததாக நம்புகிறார்கள். மற்ற சிலர் இவர் பொ.ஊ.மு. 1750-ல் இருந்து பொ.ஊ.மு. 1500-க்குள் அல்லது பொ.ஊ.மு. 1400-ல் இருந்து பொ.ஊ.மு. 1200-க்குள் வாழ்ந்ததாக நம்புகிறார்கள். இவர் இயக்கிய காதா சரத்துஸ்திர சமயத்தின் முக்கிய ஸ்தோத்திரம் ஆகும்.

பிறப்பு
-------

சரத்துஸ்திர புனித நூல் அவெத்தாபடி இவரது பிறப்பு *ஆர்யாணம் வைச்சா* என்கிற ஒரு மர்ம பிரதேசத்தில் நிகழ்ந்தது. சில வரலாற்றாளர் இவர் மேற்கு ஈரானில் பிறந்ததாக நம்புகிறார்கள். ஆனால் 20 மற்றும் 21ஆம் நூற்றாண்டை சேர்ந்த அறிஞர்கள் இதை மறுக்கிறார்கள். புதிய தலைமுறை வரலாற்றாளர்கள் இவர் கிழக்கு ஈரான், நடு ஆசியா அல்லது ஆப்கானித்தானில் பிறந்ததாக நம்புகிறார்கள்.

சரத்துஸ்தர் ஈரானின் பிரபலமான "ஸ்பிதாமா" குடும்பத்தில் பிறந்தார். இவரது தந்தையின் பெயர் புற்ஷஸ்பர் ஆகும்; தாயின் பெயர் துக்தோவா.

மேற்கோள்கள்
-----------

1. ↑  Boyce, Mary (1975), History of Zoroastrianism, Vol. I, Leiden: Brill Publishers
**நாகேசுவர் ராவ்** (*Nageshwar Rao*) இந்திய நாட்டைச் சேர்ந்த ஒரு மேலாண்மை பேராசிரியர் ஆவார். அலகாபாத்து பல்கலைக்கழகம், பனாரசு இந்து பல்கலைக்கழகம், விக்ரம் பல்கலைக்கழகம் உள்ளிட்ட பல்கலைக் கழகங்களில் 26 ஆண்டுகளுக்கும் மேலாக பேராசிரியராகப் பணியாற்றியுள்ளார்.

உலகின் மிகப்பெரிய பல்கலைக்கழகமான இந்திரா காந்தி தேசிய திறந்தநிலைப் பல்கலைக்கழகத்தின் துணைவேந்தராகப் பணியாற்றுகிறார். மத்திய இந்தி இயக்குநரகத்தின் இயக்குநராகவும், இந்திய உயர்கல்வி நிறுவனதின் இயக்குநராகவும், உத்தராகண்டம் திறந்தநிலை பல்கலைக்கழகத்தின் துணைவேந்தராகவும், உத்தரபிரதேச இராசர்சி டாண்டன் திறந்தநிலை பல்கலைக்கழகத்தின் துணைவேந்தராகவும் மற்றும் பொதுநலவாய கற்றலின் கெளரவ உறுப்பினராகவும் என பல்வேறு பதவிகளில் பணிபுரிந்துள்ளார்.

பேராசிரியர் நாகேசுவர ராவ், திறந்த மற்றும் தொலைதூரக் கற்றலில் இருந்து கலப்புக் கற்றலுக்கு முன்னுதாரண மாற்றத்தைக் கொண்டு வருவதற்குப் பெரிதும் காரணமாக இருந்தார்.

மேற்கோள்கள்
-----------

1. ↑  "Professor Rao is new vice chancellor of IGNOU" (in English). 2018-07-31. .
2. ↑  Chaudhari, Abhishek (2018-07-27). "IGNOU: Prof Nageshwar Rao takes charge as VC". *தி டைம்ஸ் ஆஃப் இந்தியா*. .
3. ↑  "IGNOU appoints Nageshwar Rao as new VC" (in en). 2018-07-26. .
4. ↑  "Director Introduction". .
5. ↑  "IGNOU VC gets IIAS director's charge" (in en). *The Tribune India*. .
6. ↑  "Nageshwar Rao is new VC of Uttarakhand Open University" (in en). .
7. ↑  "Nagershwar Rao appointed Rajarshi Tandan Open University VC". *தி எகனாமிக் டைம்ஸ்*. 2008-07-29. .
8. ↑  "COL announces new Honorary Fellows" (in en-US). .
**சசுதி பிராட்டா** (Sasthi Brata, 1939-2015) என்பவர் ஒரு இந்திய ஆங்கில எழுத்தாளர் ஆவார். இதழாளராகவும் புதின ஆசிரியராகவும் எழுத்தாளராகவும் விளங்குபவர். இவருடைய முழுப் பெயர் **சசுதி பிராட்டா சக்ரவர்த்தி** ஆகும். 1961 முதல் இங்கிலாந்தில் வாழ்கிறார். தம் 28 ஆம் அகவையில் சசுதி பிராட்டா, தன் வரலாற்றை 'மை காட் டைடு யங்' என்னும் தலைப்பில் புத்தகமாக எழுதினார். இந்த நூல் இந்தியாவிலும் இங்கிலாந்திலும் இவரை அறிமுகம் செய்தது. எழுத்துலகில் புகழ் பெறுவதற்கு முன் இவர் விடுதிகளிலும் பிற இடங்களிலும் உணவு பரிமாறுபவராகவும் துப்புரவுப் பணியாளராகவும் இருந்து எளிய வேலைகளைச் செய்தார்.

பிறப்பும் படிப்பும்
-------------------

வசதிகள் கொண்ட உயர் வகுப்புக் குடும்பத்தில் பிறந்தார். தொடக்கக் கல்வியை கொல்கத்தாவில் உள்ள ஒரு பள்ளியிலும், பின்னர் கொல்கத்தா பிரசிடென்சி கல்லூரியிலும் பயின்றார்.

எழுத்துப்பணி
------------

சசுதி பிராட்டாவின் எல்லா நூல்களும் தன்மைக் கூற்றில் எழுதப்பட்டவை. இவர் எழுதிய கதைகளில் காமச் சுவை விரவிக் காணப்படும். இந்தியக் குடும்பங்களில் நிகழும் குழந்தைத் திருமணங்கள், சடங்குகள், சம்பிரதாயங்கள், இந்திய மக்களிடையே நிலவும் மடமைகள், சுற்றுச் சூழல் தூய்மையின்மை ஆகியவற்றைச் சுட்டிக் காட்டி எழுதினார். இந்தியக் குமுகாயத்தில் உள்ள மத வெறுப்புக்கள், சாதி வேறுபாடுகள், அரசியல் போலித்தனம், அடிமைத்தனம் ஆகியவற்றைத் தம் நூல்களில் எழுதினார்.
விறுவிறுப்பாகவும் சொற் செறிவுடனும் காமச்சுவை கலந்தும் எழுதி வந்தார். மது குடிப்பது, புகைப் பிடிப்பது, பெண்களுடன் உறவுக் கொள்வது ஆகிய பழக்கங்களைக் கொண்டவர் என்பதை வெளிப்படையாக எழுதினார். நூல்களில் மட்டும் அல்லாமல், இந்திய நாட்டு இதழ்களிலும் இங்கிலாந்துப் பத்திரிகைகளிலும் கட்டுரைகள் எழுதினார்.

எழுதிய நூல்கள்
--------------

* My God Died Young (1968)
* Confessions of Indian Woman Eater (1971)
* She and He (1973)
* A search for Home (1975)
* Astride Two Worlds : Traitor to India (1976)
* Encounter (1978)
* India : The Perpetual Paradox (1986)
* Labyrinths in the Lotus Land (1985)

உசாத்துணை
---------

* 
*

மேலும் பார்க்க
--------------
பயில்வான் ரங்கநாதன்
**பயில்வான் ரங்கநாதன்** (*Bayilvan Ranganathan*, பிறப்பு 19 மார்ச் 1968) என்பவர் ஓர் இந்திய நடிகர், திரைப்பட விமர்சகராவார். இவர் குறிப்பாகத் தமிழ்த் திரைப்படங்களில் நகைச்சுவை வேடங்களிலும், துணை பாத்திரங்களிலும் நடித்து வருகிறார்.

ரங்கநாதன் தமிழ்நாட்டின் தூத்துக்குடி மாவட்டம், சிறுதொண்டநல்லூரைச் சேர்ந்தவர். சிறுதொண்டநல்லூரில் உள்ள சிறீ முத்துமலையம்மன் மேல்நிலைப் பள்ளியில் பள்ளிப்படிப்பை முடித்த இவர், சாயர்புரத்தில் உள்ள போப் கல்லூரியில் கல்லூரி படிப்பை மேற்கொண்டார். இவர் பளுதூக்குதலில் ஆர்வம் கொண்டவர். நடிகராவதற்கு முன் காவல் துறையில் இணைந்து பணியாற்றும் விருப்பம் கொண்டவராக இருந்தார். இவர் மிஸ்டர் சென்னை பட்டத்தைப் பெற்றார். இவரது உடல் வாகைப் பார்த்து எம். ஜி. இராமச்சந்திரன் பயில்வான் என்று அழைத்தார். அதுவே இவரது அடைமொழியாக ஆனது. இவர் முந்தானை முடிச்சு படத்தில் வைத்தியர் வேடத்தில் நடித்து நடிகராக அறிமுகமானார். மேலும் இவர் திரைப்படங்கள் பற்றி இதழ்களில் விமர்சனமும் எழுதிவருகிறார்.

நடித்த திரைப்படங்களில் சில
--------------------------

* முந்தானை முடிச்சு (1983) வைத்தியராக
* ஆயுசு நூறு (1987)
* தர்மதுரை (1991)
* ஆவாரம் பூ (1992) பயில்வானாக
* ஊர் மரியாதை (1992) முனியாண்டியாக
* சேவகன் (1992)
* ஜெய்ஹிந்த் (1994) காவல் உயரதிகாரியாக
* ஆணழகன் (1995)
* ஆசை (1995)
* ஜமீன் கோட்டை (1995) பிரகாசாக
* எல்லாமே என் ராசாதான் (1995)
* அவ்வை சண்முகி (1996)
* வேட்டிய மடிச்சு கட்டு (1998)
* புதுமைப்பித்தன் (1998)
* மறுமலர்ச்சி (1998)
* இரத்னா (1998)
* மாயி (2000)
* தெனாலி (2000) காவல் ஆய்வாளராக
* பம்மல் கே. சம்பந்தம் (2002) முதலியார் சங்க உறுப்பினராக
* தமிழன்
* வில்லன் (2002) காவல் ஆய்வாளராக
* பகவதி 2002) போக்குவரத்து காவலராக
* எவனோ ஒருவன் (2007) காவல் ஆய்வாளராக
* அழகான பொண்ணுதான் (2010)
* கருவறைப் பூக்கள் (2011)
* வேங்கை (2011)
* முகம் நீ அகம் நான் (2013)
* சாமி 2  (2018)
* பெஸ்டி - மு. அன்பழகன் (காவல் ஆய்வாளர்)

தொலைக்காட்சித் தொடர்
--------------------

* கிருஷ்ண லீலை

குறிப்புகள்
-----------

1. ↑
2. ↑  [ 
 nettv4u.com பார்த்த நாள் 2023 மார்ச் 27]
3. ↑  சினிமா ஒரு சூதாட்டம் பயில்வான் ரங்கநாதன் காட்டம்!, செவ்வி, தினமலர் 2019 நவம்பர் 19
4. ↑  *BESTIE Official Trailer - Yashika Aannand | Ashok | Ranga*, retrieved 2022-06-23
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Basilornis|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**நீண்ட முகடு மைனா** (*Long-crested myna*)(*பேசிலோர்னிசு கோரிதைக்சு*) என்பது இசுடர்னிடே குடும்பத்தில் உள்ள ஒரு மைனா சிற்றினமாகும். இது செரம் தீவில் மட்டுமே காணப்படும் அகணிய உயிரி.

இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

மேற்கோள்கள்
-----------

1. ↑  BirdLife International (2016). "*Basilornis corythaix*". *IUCN Red List of Threatened Species* **2016**: e.T22710965A94270274. doi:10.2305/IUCN.UK.2016-3.RLTS.T22710965A94270274.en.. பார்த்த நாள்: 15 November 2021.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q3314945
* விக்கியினங்கள்: Basilornis corythaix
* BirdLife: 22710965
* ஈபேர்டு: locmyn1
* GBIF: 2489047
* iNaturalist: 14861
* IRMNG: 10211241
* ITIS: 558874
* IUCN: 22710965
* Xeno-canto: Basilornis-corythaix

 |
**இராதாராணி தேவி** (*Radharani Devi*) இருபதாம் நூற்றாண்டின் முக்கியமான வங்காளா மொழி பெண் கவிஞர்களில் ஒருவராவார்.

இலக்கிய வாழ்க்கை
----------------

1924 ஆம் ஆண்டு பாசுமதியில் வெளியான *பீமாதா* (மாற்றாந்தாய்) என்ற சிறுகதையே இவரது முதல் வெளியிடப்பட்ட படைப்பாகும். இதேபோல் இவரது முதல் கட்டுரை *புருசு* (ஆண்) என்பதாகும். இக்கட்டுரை கல்லோல் பத்திரிகையில் வெளியிடப்பட்டது. 1929 ஆம் ஆண்டு தேவியின் முதல் கவிதை தொகுப்பு நூல் "இலிலாகமல் *வெளியிடப்பட்டது.*

தனது இரண்டாவது புத்தகமான *புக்கர் பீனாவை* *அபராசிதா தேவி* என்ற பெயரில் இவர் எழுதினார். அதன் பிறகு இவர் தனது மூன்றாவது கவிதைத் தொகுப்பான *போனோ போகோகி* மற்றும் நான்காவது புத்தகமான பிசித்ரா *ரூபினி* இரண்டையும் தனது உண்மையான பெயரில் எழுதினார். 

வங்காள எழுத்தாளர் வட்டாரமான ரபிபாசரில் பிரமதா சோத்ரியுடனான விவாதத்தில் தேவி பிரபலமானார். அங்கு முதல் பெண் உறுப்பினராக இவர் சேருவதை முதலில் சரத் சந்திர சட்டபாத்யாயா எதிர்த்தார். ஆனால் பின்னர் சலதர் சென்னின் சமாதனப்படுத்தலுக்குப் பின்னர் வரவேற்கப்பட்டார். இருபதாம் நூற்றாண்டில் ஆண்களின் ஆதிக்கத்தில் இருந்த வங்காள மொழி இலக்கிய அரங்கில் பெண்களின் உரிமைக்காகப் போராடுவதாக இராதாராணி தேவி அறியப்பட்டார்.

தனிப்பட்ட வாழ்க்கை
------------------

இராதாராணி தேவி 13 வயதில் சதேந்திரநாத் தத்தாவை மணந்தார். தத்தா திருமணமான அதே வருடத்தில் ஆசியக் காய்ச்சலால் பாதிக்கப்பட்டு இறந்தார். எனவே தேவி மிக இளம் வயதிலேயே விதவையானார். ஒரு விதவையாக தனது இலக்கிய வாழ்க்கையைத் தொடங்கினார், பின்னர் கவிஞர் நரேந்திர தேப்பை சந்தித்தார். அவரை 1931 ஆம் ஆண்டு திருமணம் செய்து கொண்டார். இவர்களின் முதல் குழந்தையான மகன் பிறந்து சில நாட்களிலேயே நிமோனியா காரணமாக இறந்தார். இரண்டாவது குழந்தை நபனீதா தேவ் சென் தீவிர பெங்காலி பெண் கவிஞராக ஆனார் மற்றும் அமர்த்தியா சென்னை மணந்தார்.   தேவி மற்றும் தேப் இருவரும் ரவீந்திரநாத் தாகூர் மற்றும் சரத் சந்திர சட்டபாத்யாய் ஆகியோருடன் மிகவும் நெருக்கமாக இருந்தனர். தேவியின் மகளுக்கு தாகூர் *நபனீதா என்றும்* சட்டபாத்யாய *அனுராதா* என்றும் பெயரிட்டனர். தேவ் சென் பிறந்த சில நாட்களில் சட்டபாத்யாய் இறந்தார்

ஆதாரங்கள்
---------

* சன்சாத் பங்காலி சரிதாபிதன். (1998) இந்தியா: சாகித்ய சம்சத். இரண்டாம் பகுதி, பக்கம் 349-350.
* ராதாராணி தேவி: வாழ்க்கை மற்றும் இலக்கியம் - பசந்தி தேப் (மசூம்தார்), வடக்கு வங்க பல்கலைக்கழகம்.
* இந்திய இலக்கிய வரலாறு: 1911-1956, சுதந்திரத்திற்கான போராட்டம் : வெற்றி மற்றும் சோகம்

மேற்கோள்கள்
-----------

1. 1 2 3  "অপরাজিতা রাধারাণী". .
2. ↑  "Feisty Radharani, mother of Nabaneeta Dev Sen, who did her own Sampradan in marriage!" (in en). .
3. ↑  "নবনীতা দেব সেন: কলমের কালি ফুরোবার আগেই ফুরোলো জীবনের মেয়াদ" (in bn). .
4. ↑  "রাধারাণী দেবী (Radharani Devi): ছদ্মনামে বই লিখে উৎসর্গ করেছিলেন নিজেকেই". .
5. ↑  "Radharani Devi: Life and Literature - Basanti Deb (Mazumdar)". .
**பெந்தேகண்டி வெங்கடசுப்பையா** (Pendekanti Venkatasubbaiah) இந்தியாவைச் சேர்ந்த ஓர் அரசியல்வாதியாவார். 1921 ஆம் ஆண்டு முதல். 1993 ஆம் ஆண்டு வரையிலான காலத்தில் இவர் வாழ்ந்தார். 15 மார்ச் 1985 முதல் 25 பிப்ரவரி 1988 வரை பீகார் ஆளுநராகவும், 26 பிப்ரவரி 1988 முதல் 5 பிப்ரவரி 1990 வரை இந்தியாவின் கர்நாடகாவின் ஆளுநராகவும் இருந்தார்  மக்களவைக்கு தேர்ந்தெடுக்கப்பட்ட இவர் இந்திரா காந்தி மற்றும் ராசீவ் காந்தி அமைச்சரவையில் உள்துறை மற்றும் பாராளுமன்ற விவகாரங்களுக்கான மத்திய அமைச்சராகவும் இருந்தார்.

ஆரம்ப கால வாழ்க்கை
------------------

1921 ஆம் ஆண்டு சூன் மாதம் 18 ஆம் தேதியன்று பிரித்தானிய இந்தியாவின் மெட்ராசு மாகாணத்திலிருந்த பனகனப்பள்ளியின் பழங்கால சமத்தானத்தில் உள்ள சஞ்சமாலா என்ற கிராமத்தில் ஒரு வசதியான விவசாய குடும்பத்தில் பெந்தேகண்டி வெங்கடசுப்பையா பிறந்தார் .

பிற பணிகள்
----------

வாசவி கல்வி அகாடமி என்ற ஓர் அமைப்பை நிறுவினார்,

மேற்கோள்கள்
-----------

1. ↑  "States of India since 1947". World Statesman.. பார்த்த நாள்: 21 March 2018.
2. ↑  "Governors Of Karnataka Since 1956".. பார்த்த நாள்: 16 March 2012.
3. ↑  Venkatasubbaiah Pendekanti Profile
4. ↑  Pendekanti Venkatasubbaiah Profile from Lok Sabha Website பரணிடப்பட்டது 31 திசம்பர் 2013 at the வந்தவழி இயந்திரம்
5. ↑  "ఆర్కైవ్ నకలు". .

புற இணைப்புகள்
--------------

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்
**சூரிய கோயில்** அல்லது **சூர்யா மந்திர்** (*Surya Temple*;இந்தி: सूर्य मंदिर, रांची), சார்கண்டு மாநிலத்தில் பூண்டுக்கு அருகில் அமைந்துள்ள, சூரிய தெய்வமான சூரியனுக்கு அர்ப்பணிக்கப்பட்ட ஒரு இந்து கோயில் ஆகும்.

இது ஒரு மலையின் உச்சியில், தேசிய நெடுஞ்சாலை 43-ல் (ராஞ்சி-டாடா சாலை), சார்கண்டு தலைநகர் ராஞ்சியில் இருந்து தோராயமாக 40 km (25 mi) தொலைவில் அமைந்துள்ளது. நேர்த்தியாக வடிவமைக்கப்பட்ட பதினெட்டு சக்கரங்கள் மற்றும் ஏழு இயற்கையான குதிரைகள் கொண்ட பெரிய தேர் வடிவத்தில் கோவில் கட்டப்பட்டுள்ளது. இக்கோயிலில் சிவன், பார்வதி மற்றும் விநாயகர் உட்படப் பல தெய்வ சன்னிதிகள் உள்ளன.

ராஞ்சி விரைவு குழுமத்தின் நிர்வாக இயக்குநரான சிறீ சீதா ராம் மாரூ தலைமையிலான, சமஸ்கிருதி விகார் என்ற அறக்கட்டளையால் இந்தக் கோயில் கட்டப்பட்டது. 1991ஆம் ஆண்டு அக்டோபர் 24ஆம் தேதி சுவாமி சிறீ வாசுதேவானந்த சரசுவதி அவர்களால் அடிக்கல் நாட்டப்பட்டது. 1994ஆம் ஆண்டு சூலை 10ஆம் தேதி சுவாமி சிறீ வாமதேவ் ஜி மகராஜ் அவர்களால் பிராண பிரதிஷ்டை மேற்கொள்ளப்பட்டது.

பக்தர்களுக்குத் தர்மசாலை கட்டப்பட்டுள்ளது. சூரிய பகவானை வழிபடுவதற்காக சத் பூசையின் போது பக்தர்கள் நீராடக்கூடிய குளமும் உள்ளது.

மேற்கோள்கள்
-----------

1. ↑  "Incredible India | Surya Mandir". .
2. ↑  "Chhath Puja 2017:Famous Sun Temples In India that you must visit". India.com. .
**15624/15623 காமாக்யா - பகத் கி கோத்தி வாராந்திர விரைவுவண்டி** (5624/15623 Kamakhya - Bhagat Ki Kothi weekly express), இந்திய இரயில்வே இயக்கும் விரைவுவண்டியாகும். இது அசாமில் உள்ள காமாக்யாவில் இருந்து, ராஜஸ்தானில் உள்ள ஜோத்பூருக்கு அருகில் உள்ள பகத் கி கோத்தி என்ற இடத்துக்கு சென்று திரும்பும்.

வழித்தடம்
---------

15624 என்ற எண் கொண்ட வண்டி ஒவ்வொரு வெள்ளியன்றும் மாலை 5:15 மணிக்கு காமாக்யாவில் இருந்து கிளம்பும். ஞாயிறன்று இரவு 10 மணிக்கு பகத் கி கோத்தி என்ற இடத்தை அடையும். 15623 என்ற எண் கொண்ட வண்டி, பகத் கி கோத்தியில் இருந்து ஒவ்வொரு செவ்வாய் அன்றும் 3:25 மணிக்கு கிளம்பி, வியாழன் இரவு 10:55 மணிக்கு காமாக்யாவை வந்தடையும்.

நிறுத்தங்கள்:

* ரங்கியா (அசாம்)
* புது பங்காய்காமோ (அசாம்)
* கோக்ராஜார் (அசாம்)
* புது கூச்பெகார் (மேற்கு வங்காளம்)
* புது ஜல்பாய்குரி (மேற்கு வங்காளம்)
* கிசன்கஞ்சு (பீகார்)
* கட்டிகார் சந்திப்பு (பீகார்)
* பரவுனி (பீகார்)
* பட்னா (பீகார்)
* முகல்சராய் (உத்தரப் பிரதேசம்)
* வாரணாசி (உத்தரப் பிரதேசம்)
* லக்னோ (உத்தரப் பிரதேசம்)
* காசியாபாத் (உத்தரப் பிரதேசம்)
* தில்லி சந்திப்பு
* தில்லி பாளையம்
* ரேவாரி (அரியாணா)
* லோஹாரூ (அரியாணா)
* சுரூ (ராஜஸ்தான்)
* ரத்தன்கட் (ராஜஸ்தான்)
* மேர்த்தா ரோடு சந்திப்பு (ராஜஸ்தான்)
* ஜோத்பூர் (ராஜஸ்தான்)

சான்றுகள்
---------

1. 1 2 3  New train to Rajasthan - The Times of India
**அட்சயப் பாத்திரம்** அல்லது **அமுதசுரபி** என்பது இந்திய தொன்மவியலில் குறப்படும் ஒரு பாத்திரம் ஆகும். இந்தப் பாத்திரத்தில் அள்ள அள்ள உணவு இருந்துகொண்டே இருக்கும். மகாபாரதத்தின்படி, அட்சயப் பாத்திரம் தர்மனுக்கு சூரிய பகவான் தந்ததாகும். இந்தப் பாத்திரத்தில் உணவு இட்டால், எடுக்க எடுக்க கொடுக்கும் தன்மையுடையது. இதனை வைத்தே பஞ்ச பாண்டவர்கள் தங்களுடைய வானப்பிரஸ்தம் காலத்தில் உணவை உண்டார்கள். 

ஒரு முறை துர்வாச முனிவர் துரியோதனன் அரண்மனைக்குச் சென்றார். அப்போது அவனுடைய உபசரிப்பில் மகிழ்ந்தவர் என்ன வரம் வேண்டும் என்று கேட்க, அதற்கு துரியோதணன் பஞ்ச பாண்டவர்கள் குடிலுக்குச் சென்று உணவருந்த வேண்டும் என்று கூறுகிறான். துர்வாசரும் அதனை ஏற்று தன்னுடைய சீடர்களுடன் பஞ்ச பாண்டவர்கள் குடிலுக்குச் செல்கிறார். அங்கு உணவினைச் சாப்பிட்டு முடித்துவிட்ட பாண்டவர்கள், அட்சயப் பாத்திரத்தினையும் கழுவி வைத்துவிட்டார்கள். துர்வாசர் தான் குளித்துவிட்டு வந்து உணவினை அருந்துவதாகக் கூறிவிடுகிறார். திரௌபதி கிருஷ்ணனை வேண்டி, தன்னைக் காக்கும்படி வேண்ட, கிருஷ்ணன் அட்சயப் பாத்திரத்திலிருந்த ஒரு சிறு இலையை உண்டார். அனைத்து உயிர்களுக்கும் உணவுண்ட திருப்தி உண்டானது. 

துர்வாசரும், அவருடையச் சீடர்களும் தங்கள் வயிறு நிரம்பியதைக் கண்டு பஞ்ச பாண்டவர்களிடம் மீண்டும் வராமல் சென்றனர்.

மணிமேகலையில்
------------

மணிமேகலை  இலக்கியத்தில் குறிப்பிடப்படும் அமுதசுரபியும் அட்சயப் பாத்திரத்தை ஒத்த ஒரு பாத்திரமே. சிந்தாதேவியால் ஆபுத்திரனுக்குத் தரப்பட்ட அமுதசுரபியைக் கொண்டு உயிர்களது பசிப்பிணியைப் போக்கி வந்தான். அவன், வாழ்வோர் யாருமில்லாத மணிபல்லவத் தீவைச் சேர்ந்தபோது பிற உயிர்களைக் காக்கும் பாத்திரத்தைக் கொண்டு தன்னுயிரை மட்டும் காக்க விரும்பாதவனாய், அதைக் கோமுகி என்னும் பொய்கையில் விட்டு விட்டு உயிர் துறந்தான். பிற்காலத்தில் மணிபல்லவத்துக்கு வந்த மணிமேகலையின் கைகளில் அமுதசுரபி வந்து சேர்ந்தது. அவள் காவிரிப்பூம்பட்டினம் வந்து, துறவுக்கோலம் பூண்டு, அதைக் கையிலேந்தி, ஆதிரை என்னும் கற்பிற் சிறந்தவளிடம் முதலிற் பிச்சை ஏற்றனள். அவள், 'உலகமெங்கும் பசிப்பிணி நீங்குக' எனக் கூறி அதில் பிச்சை இட்டாள். அதிலிருந்து ஒரு பிடி சோறு வாங்கியுண்டு, காயசண்டிகை என்னும் விஞ்சையர் பெண்ணொருத்தி தனக்கிருந்த தீராப் பசி நோய் என்னும் நோயிலிருந்து விடுபட்டாள். பின்னர் மணிமேகலை, உலகவறவி என்னும் ஊரம்பலம் சேர்ந்து, பலருக்கும் பசிப்பிணியைப் போக்கி வந்தாள்.

ஆதாரங்கள்
---------

1. ↑  "காப்பகப்படுத்தப்பட்ட நகல்". .